Papuaugle

Papuaugle (Uroglaux dimorpha) er eneste art i slekten Uroglaux og hører til i uglefamilien (Strigidae), der den regnes som basal i underfamilien Ninoxinae (haukugler). Arten er endemisk for Ny-Guinea, inkludert øya Yapen.

Beskrivelse 
Papuaugler karakteriseres av et relativt lite hode og lang stjert. Den blir omkring 30–33 cm. Ansiktsparabolen er hvitaktig med gule øyne, innrammet av hvite øyenbryn. Nebbet er blågrått og nebbroten guloransje. Fjærdrakten er rustbrun til brun med innslag av sort på oversiden og blek med  mørkere spetter på undersiden. Ekstremitetene er gule og klørne bleke.

Utbredelse og habitat 
Arten trives i tropisk regnskog og holder til i lavlandet, i elevasjoner opp mot . Man vet nærmest ingen ting om artens bevegelser, men man regner med at den er stedbunden.

Referanser

Eksterne lenker 
 

Ugler
Ny-Guineas fugler
Dyr formelt beskrevet av Tommaso Salvadori
Fugler formelt beskrevet i 1874